**N-am uitat**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am uitat să sărut orhideele

Ce-mi spuneau că demult, într-o seară,

Colindam fericit pe-ntuneric aleele

Așteptând chipu-i drag să apară.

N-am uitat să recit din Nichita

Când pierdut ore-ntregi în visare,

Alergam pân´ la lună braț la braț cu iubita,

Dăruindu-i pe veci diamante stelare.

N-am uitat nici copacul sub care,

Într-o seară de vară târzie,

Însetat de iubire, arzând de nerăbdare,

Așteptam doi ochi verzi sa revie.

N-am să uit nici surâsu-i angelic

Radiind de dorință aprinsă,

Eu dansând în decorul feeric,

Ea de brațele-mi tandre cuprinsă